રાજ (શાહરુખ ખાન) અને મીરા (કાજોલ) બન્ને એકબીજાના પ્રેમમાં છે અને બન્ને બધું ભૂલીને એકબીજા સાથે રહેવા તૈયાર છે, પણ વક્ત કરવટ બદલે છે અને ખાનદાની દુશ્મની વચ્ચે રાજ અને મીરા જુદાં પડી જાય છે. જુદાઈના આ સમયગાળામાં પણ રાજ અને મીરા એકબીજાને નફરત કરે છે. સમય વહેતો જાય છે અને આ વહેતા સમય સાથે રાજ અન્ડરવલ્ર્ડમાં ઍક્ટિવ થઈ જાય છે અને દુનિયાની નજરમાં એક બેસ્ટ બિઝનેસમૅન બને છે તો સાથોસાથ પોતાના ભાઈ સિધુ (વરુણ ધવન)ને જીવની જેમ ચાહે છે. એવું જ મીરા સાથે બને છે. દુનિયાથી દૂર મીરા પણ એકલી જીવી રહી છે અને પોતાની નાની બહેન ઈશિતા માટે કંઈ પણ કરવા તૈયાર છે. રાજ અને મીરાની અધૂરી લવ-સ્ટોરીને હવે આગળ વધારવાનું કામ સિધુ અને ઈશિતાના ભાગે કુદરત મૂકી દે છે અને અજાણતાં જ સિધુ અને ઈશિતા મળે છે. બન્ને એકબીજાને અનહદ ચાહે છે. બન્નેની ઇચ્છા છે કે તેમના આ રિલેશનને ઑફિશ્યલી સ્વીકારવામાં આવે. આ જ હેતુથી સિધુ ઈશિતાને રાજ સાથે મેળવે છે. રાજને આ રિલેશન મંજૂર છે તો બીજી સાઇડ પર મીરા પણ ઈશિતા અને રાજના રિલેશનથી સહમત છે, પણ જે સમયે રાજ અને મીરા આમનેસામને આવે છે એ સમયે ભૂતકાળ બધાની વચ્ચે એક દીવાલ બનીને ઊભો રહી જાય છે; જેની સાથે જૂની દુશ્મની અને જૂના દુશ્મનો પણ હવે બહાર આવવાના શરૂ થાય છે.